laion/Wikipedia-Exotic huggingface dataset:
אורידיקה

אֶוּרִידִיקֶה (יוונית עתיקה: Εὐρυδίκη) היא דמות במיתולוגיה היוונית, אָוּלוֹנִיאַדַה, נימפה של האחו ההררי והעמקים הירוקים. אשתו של אורפאוס, שמנסה להחזירה מהשאול באמצעות המוזיקה שלו. לפי המיתוס בשובו של אורפאוס ממסע הארגונאוטים הוא נשא לאישה את הנימפה אורידיקה אותה אהב אהבה עזה. אריסטיוס ראה אותה ובהשפעתו הכיש אותה צפע והיא מתה. לפי גרסה אחרת רדף אחריה סאטיר ביער בניסיון לאנוס אותה, ובעת מנוסתה היא לא שמה לב ודרכה על נחש ארסי שהכיש אותה והיא מתה והגיעה לשאול. אורפאוס, בעודו ממתין לה ביום חתונתו, קיבל את ההודעה המרה על מותה מפי שליח. הוא סירב להתנחם וחדל לשיר. בהחליטו לחפשה הוא החל לנגן ולשיר באופן כל כך עצוב שהנימפות והאלות בכו ואפילו האריניות בכו. האדס ופרספונה, העניקו לו חסד חד-פעמי – הוא יוכל להחזיר את רעייתו אל ארץ החיים בתנאי שילך לפניה ולא יסב את ראשו אליה, עד צאתם כליל מהשאול. כאשר אורפאוס חשד שאורידיקה אינה מאחוריו והאדס מרמה אותו הוא פנה לאחור כדי לראות את אורידיקה, הוא ראה את דמותה מתקרבת ופשט את זרועותיו כדי לחבק אותה. בו ברגע נעלמה חזרה אל השאול. המיתוס סופר בתקופתו של ורגיליוס וכן במטמורפוזות של אובידיוס ויש לו דמיון למיתוסים אחרים בסיפור המקראי על אשת לוט. המיתוס של אורפאוס ואורידיקה הוצג באופרות ובמחזות רבים. האופרה אורדיקה מאת יאקופו פרי, היא האופרה העתיקה ביותר הידועה כיום. בשנת 2020 עלתה הבכורה של האופרה אורדיקה, שהלחין מתיו אוקוין עם לברית מאת שרה רוהל, ומהווה עיבוד מודרני למיתוס. אורפאוס ביום המיועד לחתונתו עם אורידיקה לפני בוא השליח ניקולא פוסן במוזיאון הלובר אורידיקה מוכשת על ידי נחש בציור של טיציאן אורפיאוס מתאבל על אורידיקה בציור של פרדריק לייטון אורפאוס ואורידיקה במסעם מן השאול בציור של ז'אן-בטיסט קאמי קורו אורפאוס ואורידיקה במסעם מן השאול בפסל של אוגוסט רודן במוזיאון המטרופוליטן לאמנות אורפאוס נפרד מאהובתו אורידיקה החוזרת לשאול בפסל של אנטוניו קנובה בארמיטאז' אורפאוס נפרד מאהובתו אורידיקה החוזרת לשאול בפסל של אנטוניו קנובה במוזיאון קורר מדיה וקבצים בנושא אורידיקה בוויקישיתוף אורידיקה, באתר אנציקלופדיה בריטניקה (באנגלית) Review: At L.A. Opera, Matthew Aucoin's 'Eurydice' almost has it all, Los Angeles Times, ‏2020-02-03 Woolfe, Zachary (2021-11-24). "Review: The Met Opera's 'Eurydice' Tries to Raise the Dead". The New York Times. ISSN 0362-4331. נבדק ב-2024-08-15. ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
רוקי בי

רוקי בי הוא שם הבמה של רועי אסייג, ראפר, מפיק מוזיקלי ותקליטן ישראלי. בתחילת דרכו, בעשור הראשון של המאה ה-21, הקים יחד עם די ג'י THC selector יואב רבן את ההרכב "Ninjah Sound System", הרכב דאב ורגאיי, בהרכב זה שימש כראפר. מאוחר יותר, עם הצטרפותו של חברם עמית אי, שינו את שם ההרכב ל"אריות ירושלים". ב-2002 פרסם אסייג DJ-Set בשם "לא חוקי 008". הסט הוקלט בפאב הזאזא הירושלמי, במסגרת סדרת הוצאות רשת של הלייבל הירושלמי "מקלטתקליטים". בשנת 2003 הוציא באותו הלייבל עם הרכב "כישלון" עם בנימין אורן וגבי קריכלי את האלבום "צרוב", אלבום אלקטרוני מאולתר שהוקלט בהופעות חיות. באותו שנה רוקי היה ממקימי הקולקטיב "מקלט מוצאי שבת" יחד עם מארקי פאנק, אם סי קלין, רבל סאן, סגול 59, וולטר, אם סיריוס, וסקולמאסטר, ערב קבוע של פריסטייל היפ הופ בפאב הדיוואן שהוציא מיקסטייפ בשנת 2003, שתיעד את התתרחשות באותם ערבים. ב-2003, יצא בלייבל "Audio Collage" אלבום הבכורה של רוקי בי, "ניצחון". האלבום היה בין אלבומי ההיפ הופ הראשונים בישראל ששילב אלמנטים של מוזיקה אלקטרונית, דאנסהול ודאב. באותה תקופה, ניסה רוקי בי להקים את ההרכב "מורכב שלם". ההרכב לא הוציא קטעים לאור והתפרק לאחר תקופה קצרה. ב-2006, יחד עם המפיק מארקי פאנק, הוציא רוקי בי אלבום משותף בשם "שושנת הרוחות". האלבום יצא בלייבל "אגיטפופ" . האלבום היה לאחד מהאלבומים היחידים שהופצו בלייבל. באותה שנה, ראה אור אלבום משותף של רוקי בי יחד עם "בן יהוה" גבריאל בן חורין מלהקת ישראל (להקה), בשם "שירים למאמין". האלבום יצא בלייבל האינדי המחתרתי "מ.ר.י". ב-2010 הוציא את האלבום "לא בשביל משהו", יחד עם מפיק המוזיקה האלקטרונית "גבי להלה". לאחר מכן יצר את ההרכב נפט יחד עם המפיק גוביבוש, ביחד הם הוציאו ב-2015 אלבום בשם "מת" בלייבל הבריטי Generation Bass, ההרכב התפרק בעקבות מעבר של הצמד לברלין והופיע פעם אחת נוספת בפסטיבל החזית בירושלים ב-2015. לאחר המעבר לברלין הוא המשיך תחת שם האמן Tropikal Camel, פרויקט אלקטרוני שמשלב השפעות ערביות וצפון אפריקאיות, הפרויקט הוציא שלושה אלבומים, והופיע ברחבי העולם. ב-2020, הוציא מיני-אלבום משותף יחד עם חבר ההרכב פלא אוזן, הראפר רויסון, בשם "עבד עברית". רוקי בי, באתר "Qube" [1] האם ירושלים מצליחה להשפיע על ההיפ־הופ שלה
בית החולים על שם מנחם בגין

בית החולים על שם מנחם בגין הוא מיזם להקמת בית חולים בקריית אתא, עליו החליטה ממשלת ישראל השלושים וארבע. בית החולים עתיד להקרא ע"ש ראש ממשלת ישראל השישי מנחם בגין, והוא צפוי להחליף את המרכז הרפואי כרמל במתן שירותים לאוכלוסיית הצפון ומטרופולין חיפה. האישור הראשוני להקמת בית החולים ניתן על ידי משרד הבריאות כבר בשנת 2000. בדצמבר 2013 אושרה תוכנית המתאר המחוזית. באוקטובר 2014 הציג משרד הבריאות תוכנית להוספת מיטות אשפוז ברחבי ישראל, במסגרתה הוצג בית החולים שאמור להיבנות על בסיס בית החולים "בני ציון" שיועבר מחיפה. באוקטובר 2019, אישרה הוועדה הארצית לתכנון ולבנייה של מתחמים מועדפים לדיור את "תמ"ל 1025", תוכנית לפיתוח קריית אתא בהיקף 6,600 דונם הכוללת הקמת 15,700 יחידות דיור, בהן דירות לזוגות צעירים ו-1,400 יחידות לדיור מוגן שיוקמו במהלך עשר שנים. התכנית מהווה הרחבה צפונית לעיר בהתאם לתוכנית המתאר המחוזית של מחוז חיפה ותוכנית המתאר המקומית. בתוכנית נכללת הוספת דרך מהירה, הכוללת נתיב רכבת קלה, שטחי מסחר, פארק עירוני ותוכניות להקמת מוסד להשכלה גבוהה. היקף שטחי המסחר יגיע ל-1.2 מיליון מ"ר. מלבד ההרחבה המתוכננת, התחייבה רשות מקרקעי ישראל להשקיע בשיקום השכונות הישנות בקריית אתא ולהקים בהן מבני ציבור לשימוש התושבים. בתכנון ההרחבה השתתפו רשות מקרקעי ישראל, משרד הבריאות, משרד התחבורה ועיריית קריית אתא. על פי התכנית, ימוקם בית החולים בסמוך לצירי תנועה ראשיים בהם רכבת קלה עתידית שתחבר את חיפה ונצרת. הוא יכלול כ-2,200 מיטות אשפוז אשר מתוכן יוקצו מיטות לבית חולים גריאטרי ובית חולים פסיכיאטרי. התכנון האדריכלי נעשה בידי "דב קורן אדריכלים". הקמת בית החולים תבוצע בשלושה שלבים כאשר בכל שלב יתווספו מחלקות ומיטות אשפוז במרכזים שייבנו, יוקמו מרפאות ומכונים רב-תחומיים. בעת השלמת הבנייה, יעמוד השטח הבנוי של בית החולים על 428 אלף מ"ר במגרש של 150 דונם. בית החולים יכלול מרפאות ומכונים רפואיים רב-תחומיים, יחידת שירותי רווחה וייתנו בו גם שירותים פרא-רפואיים. בנוסף ייבנו מגורי סגל בית החולים ומרכז החלמה למטופלים וקרובי משפחה. לצד בית החולים יוקם מוסד אקדמי שישתף עימו פעולה ללימוד, מחקר רפואי וטכנולוגי. בית החולים צפוי לשרת כ-650 אלף תושבים החיים במזרח מטרופולין חיפה משפרעם ועד כרמיאל. ב-20 בפברואר 2020 הונחה אבן הפינה. ב-2 במרץ 2020, חתם משרד האוצר עם רשות מקרקעי ישראל על הסכם גג בגובה 3 מיליארד שקלים. בשנת 2023 הודיע משרד הבריאות שמרכז רפואי כרמל בחיפה צפוי לעבור למתחם בית החולים בגין והורה לשירותי בריאות כללית להציג תוכניות לוגיסטיות למעבר. פתיחת בתי חולים חדשים, באתר משרד הבריאות, 19 ביוני 2023 יואב איתיאל‏, קריית אתא מתחדשת: בית חולים חדש, מוסד אקדמי ו-16 אלף דירות, באתר וואלה, 1 בפברואר 2018 הונחה אבן הפינה: בית החולים בקרית אתא ייקרא ע"ש מנחם בגין, 26 בפברואר 2020 דוד חיון, ‏סוכם: בית-חולים ראשון בקריות יוקם בקרית-אתא על שטח 200 דונם, באתר גלובס, 30 במרץ 2000 עיריית קריית אתא: אישרנו תוכניות להקמת בית חולים בעיר, קריות באינטרנט, 16 בספטמבר 2013 מיטל יסעור בית-אור, בית חולים חדש ייבנה בקריות, באתר ישראל היום, 28 באוקטובר 2014 בילי פרנקל, בהליך מזורז: בי"ח ו-15 אלף דירות בקריית אתא, באתר ynet, 1 בפברואר 2018 בן סער, התקדמות בהקמת בית החולים בקרית אתא, באתר כרמליסט, ‏19 בפברואר 2024 הדר חורש, בית חולים והכפלת מספר התושבים: הסכם גג חדש לקרית אתא, באתר TheMarker‏, 26 בפברואר 2020 דורון סולומון, סופי: משרד הבריאות מעביר את בית החולים כרמל לקרית אתא, באתר mynet‏ חיפה, 2 בנובמבר 2023 ​
אראולה

האם התכוונתם ל... הילת הפטמה (בלטינית: Areola mammae) – האזור הפיגמנטי בשד סביב הפטמה אלפונס אראולה – כדורגלן צרפתי המשחק בריאל מדריד ובנבחרת צרפת בעמדת השוער חואן חוסה אראולה – סופר ואיש אקדמיה מקסיקני
Mad Hatter

Mad Hatter הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס. בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר. השיר נכתב על ידי מלאני מרטינז, אוליאס, קינטיקה ופריקנסי והופק על ידי פריקנסי גם כן. לאחר צאתו, נטען כי הוא השיר מוכיח ש-"התינוק הבוכה" עליו הקונספט של האלבום מתבסס, לוקה במחלה נפשית כזו או אחרת. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות. למרות שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה. איגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה. הווידאו קליפ הרשמי של השיר הועלה לערוץ היוטיוב של מלאני מרטינז ב-23 בספטמבר 2017, תוך שצבר למעלה מ-70 מיליון צפיות. סרטון השיר "Mad Hatter" באתר יוטיוב מלאני מרטינז, אוליאס, קינטיקה, פריקנסי Cry Baby (Deluxe Edition), נבדק ב-2020-05-01 Melanie Martinez (2) - Cry Baby, Discogs (באנגלית) Cry Baby by Melanie Martinez, Genius (באנגלית) Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez – Mad Hatter (באנגלית), נבדק ב-2020-05-01 Mad Hatter, נבדק ב-2020-05-01 Gold & Platinum, RIAA (באנגלית) Gold/Platinum, Music Canada (באנגלית) Melanie Martinez - Mad Hatter (Official Music Video)
יחסי טרינידד וטובגו – סנט לוסיה

יחסי טרינידד וטובגו–סנט לוסיה הם היחסים הדיפלומטיים הרשמיים שבין הרפובליקה של טרינידד וטובגו לבין סנט לוסיה. הרפובליקה של טרינידד וטובגו וסנט לוסיה הן שתיהן חברות מלאות בארגון הקהילייה הקריבית ובארגון המדינות האמריקאיות. בשנת 1998 דרשו עסקים מסוימים בסנט לוסיה החרמה מלאה של מוצרים מטרינידד וטובגו, כגון משקאות קלים, יוחרמו במדינה. זאת מכיוון שהם מהווים תחרות קשה מדי לעסקים המקומיים והתושבים מפחדים שפרנסתם תיפגע עקב הייבוא. הממשלות של שתי המדינות, מנגד, דנו על שיפור והעמקת היחסים הכלכליים והמדיניים ביניהן. ב-12 במאי 2019 הודיעה סנט לוסיה כי תתחיל את פסטיבל הקיץ השנתי שלה בטרינידד וטובגו, לפני שיעבור לסנט לוסיה עצמה. סנט לוסיה עשתה זאת כמחווה לטרינידד וטובגו, בעקבות העובדה שהיא המדינה ממנה מגיעים רוב התיירים הזרים לפסטיבל הקיץ הסנט-לוסיאני. טרינידד וטובגו אינה מיוצגת בסנט לוסיה בדרג השגרירות. טרינידד וטובגו מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה. סנט לוסיה אינה מיוצגת בטרינידד וטובגו, הן בדרג השגרירות והן בדרג הקונסולרי. וזלי גיבינס, TRADE-ST.LUCIA/TRINIDAD AND TOBAGO: Looking For Common Ground, סוכנות החדשות איי פי אס, 6 בנובמבר 1998 St. Lucia to launch Summer Festival in Trinidad and Tobago, חדשות סנט לוסיה, 12 במאי 2019 CONSULATE OF TRINIDAD AND TOBAGO IN CASTRIES, SAINT LUCIA
Tag, You're It

Tag, You're It (בעברית: משחק תופסת) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס. בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר. השיר נכתב על ידי מלאני מרטינז, סקוט האריס וסמארטר צ'יילד והופק על ידי סמארטר צ'יילד ומייקל מילר. אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-24 באוגוסט 2016, תוך שצבר למעלה מ-90 מיליון צפיות. הקליפ מתפקד גם כקליפ של "Milk and Cookies". סרטון השיר "Tag, You're It" באתר יוטיוב Cry Baby (Deluxe Edition), נבדק ב-2020-05-01 Melanie Martinez (2) - Cry Baby, Discogs (באנגלית) Cry Baby by Melanie Martinez, Genius (באנגלית) Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez – Tag, You’re It (באנגלית), נבדק ב-2020-05-01 Gold & Platinum, RIAA (באנגלית) Tag, You're It, נבדק ב-2020-05-01 Tag, You're It/Milk and Cookies Double Feature
Milk and Cookies

Milk and Cookies (בעברית: חלב ועוגיות) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס. בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר. השיר נכתב על ידי מלאני מרטינז, קינטיקה וסמארטר צ'יילד והופק על ידי סמארטר צ'יילד ומייקל קינן. אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-24 באוגוסט 2016, תוך שצבר למעלה מ-90 מיליון צפיות. הקליפ מתפקד גם כקליפ של "Tag, You're It". סרטון השיר "Milk and Cookies" באתר יוטיוב Cry Baby (Deluxe Edition), נבדק ב-2020-05-01 Melanie Martinez (2) - Cry Baby, Discogs (באנגלית) Cry Baby by Melanie Martinez, Genius (באנגלית) Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez – Milk and Cookies (באנגלית), נבדק ב-2020-05-01 Gold & Platinum, RIAA (באנגלית) Milk and Cookies, נבדק ב-2020-05-01 Tag, You're It/Milk and Cookies Double Feature
ליאור מיארה

ליאור מיארה (נולד ב-16 בינואר 1984) הוא זמר, פזמונאי ומלחין ישראלי השר בסגנון הזמר המזרחי. ליאור מיארה נולד ב-16 בינואר 1984 ביפו שבדרום תל אביב. בצה"ל שירת ככבאי במצפה רמון. כשסיים את שירותו, חבר מיארה לזמר אלון דה לוקו, יחד הוציאו שירים שונים, בהם "דניאל", "אחרייך" ו-"שי". כמו כן, חתם בלייבל שהקים דה לוקו, "I&I". ב-2010 הוציא מיארה את אלבום הבכורה שלו, "כמה מילים". האלבום כולל את הסינגלים "זר בעולם", "את יודעת" ו-"נשבע", וגרסת כיסוי לשירה של הזמרת ריטה, "נוצה ברוח". ב-2011, עזב מיארה את הלייבל "I&I", תוך שהוציא סינגל ראשון באופן עצמאי בשם "דרך חדשה", שנכלל באלבומו השני, "דרך חדשה", שיצא בשנת 2012. את רוב שירי האלבום כתב והלחין מיארה עצמו. ב-2013 הוציא את אלבומו השלישי, "חיוכים מזויפים". האלבום כולל בין היתר גרסת כיסוי שביצע מיארה לשיר "ממעמקים" של הפרויקט של עידן רייכל. ב-2016 הוציא את אלבומו הרביעי, "מכאן ועד הנצח". באותה השנה, השתתף בשלב האודישנים של העונה השלישית של תוכנית המציאות "הכוכב הבא", אך לא הצליח לעבור את השלבים המתקדמים. לצד עיסוק בקריירת השירה, כתב והלחין מיארה שירים לזמרים אחרים, בהם עומר אדם, איל גולן, חיים איפרגן, דניאל בן-חיים. 2010: כמה מילים 2011: דרך חדשה 2013: חיוכים מזויפים 2016: מכאן ועד הנצח ליאור מיארה, ברשת החברתית פייסבוק
Training Wheels

Training Wheels (בעברית: גלגלי הדרכה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס. בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר. השיר נכתב על ידי מלאני מרטינז ובייבי-דאדי והופק על ידי אותם השניים גם כן. אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו. האודיו צבר למעלה מ-20 מיליון צפיות. מילות השיר "Training Wheels" באתר Genius סרטון השיר "Training Wheels" באתר יוטיוב Cry Baby (Deluxe Edition), נבדק ב-2020-05-01 Melanie Martinez (2) - Cry Baby, Discogs (באנגלית) Cry Baby by Melanie Martinez, Genius (באנגלית) Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez – Training Wheels (באנגלית), נבדק ב-2020-05-01 Gold & Platinum, RIAA (באנגלית) Training Wheels, נבדק ב-2020-05-01 Melanie Martinez - Training Wheels (Official Audio)
Cake (שיר)

Cake (בעברית: עוגה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס. בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר. השיר בוצע בהדרן של כל הופעה. השיר נכתב על ידי מלאני מרטינז, קארה דיוגארדי וסי. ג'יי בארן והופק על ידי סי. ג'יי בארן גם כן. אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות. האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו. האודיו צבר קרוב ל-40 מיליון צפיות. סרטון השיר "Cake" באתר יוטיוב Cry Baby (Deluxe Edition), נבדק ב-2020-05-01 Melanie Martinez (2) - Cry Baby, Discogs (באנגלית) Cry Baby by Melanie Martinez, Genius (באנגלית) Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez – Cake (באנגלית), נבדק ב-2020-05-01 Gold & Platinum, RIAA (באנגלית) Cake, נבדק ב-2020-05-01 Melanie Martinez - Cake (Official Audio)
Teddy Bear

"Teddy Bear" (בעברית: "דובון") הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס. בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר. השיר נכתב על ידי מלאני מרטינז, פיבי ראיין ופליקס סנואו והופק על ידי פליקס סנואו גם כן. בנוסף לכך, נחשב השיר לשיר היחיד מתוך האלבום Cry Baby, אשר לא קיבל תואר על ידי איגוד תעשיית ההקלטות האמריקאי. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות. האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו. האודיו צבר למעלה מ-26 מיליון צפיות. סרטון השיר "Teddy Bear" באתר יוטיוב Cry Baby (Deluxe Edition), נבדק ב-2020-05-01 Melanie Martinez (2) - Cry Baby, Discogs (באנגלית) Cry Baby by Melanie Martinez, Genius (באנגלית) Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez – Teddy Bear (באנגלית), נבדק ב-2020-05-01 Gold & Platinum, RIAA (באנגלית) Teddy Bear, נבדק ב-2020-05-01 Melanie Martinez - Teddy Bear (Official Audio)
הערב מחזמר

הערב מחזמר הוא מחזמר בכיכובם של דודו פישר וריטה, שהופק על ידי התיאטרון הקאמרי בשנת 1991. המחזמר מחולק לשניים: החלק הראשון של המופע נקרא "קול דנרי" והחלק השני של המופע נקרא "הערב מחזמר". החלק הראשון של המופע הנקרא "קול נדרי" הוא מחזמר שנכתב על פי סיפורו של “זמר הג'אז” במיוחד עבור דודו פישר וריטה על ידי אבי קורן ולאלו שיפרין. המחזמר היה אמור לעלות בנפרד כמחזמר באורך מלא, אך הדבר לא יצא לפועל. החלק השני של המופע הנקרא "הערב מחזמר" הוא לקט של מיטב הלהיטים ממחזות הזמר “סיפור הפרברים”, “גבירתי הנאווה”, “מצחיקונת” ו“עלובי החיים”. מתוך המחזמר יצא לאור אלבום הופעה בשנת 1991, שתיעד את השירים מהמחזמר. הערב מחזמר באתר סטריאו ומונו הערב מחזמר, באתר אקו"ם הערב מחזמר, רשימת השמעה, באתר יוטיוב THIS IS DUDU FISHER באתר דודו פישר
סעד א-דין אל-עות'מאני

סעד א-דין אל עות'מאני (בערבית: سعد الدين العثماني; נולד ב-16 בינואר 1956) הוא פוליטיקאי מרוקאי שכיהן בין השנים 2017–2021 כראש ממשלת מרוקו. בעבר כיהן כשר חוץ בין השנים 2012–2013. הוא נולד בשנת 1956 באינזגנה, הסמוכה לאגאדיר, באזור סוס שבמרוקו. קיבל תואר דוקטור ברפואה מאוניברסיטת חסן השני בקזבלנקה בשנת 1986 ובפסיכיאטריה בשנת 1994. כתב ספרים רבים בנושאי פסיכולוגיה ומשפט איסלאמי, ועבד כעורך הראשי של הוצאות לאור וכתבי עת רבים. בשנת 2004, לאחר פרישתו מהפוליטיקה של עבד אל כרים אלח'טיב, הפך אל עות'מאני לראש מפלגת הצדק והפיתוח (PJD). הוא מכהן גם כחבר פרלמנט מטעם העיר אינזגנה. אל עות'מאני היה שר החוץ מ-3 בינואר 2012 עד 10 באוקטובר 2013 בממשלתו של עבד אל-אילה בן כיראן. ב-2013 הוא הוחלף על ידי סאלח א-דין מזואר. בהמשך הוא עמד בראש סיעת הצדק והפיתוח (PJD). ב-17 במרץ 2017 מונה אל עות'מאני לראש הממשלה ה-16 של מרוקו על ידי המלך מוחמד השישי. לאחר מפלת המפלגה האסלאמיסטית בבחירות, אל-עות'מאני סיים את תפקידו ב-7 באוקטובר 2021. מדיה וקבצים בנושא סעד א-דין אל-עות'מאני בוויקישיתוף אתר האינטרנט הרשמי של סעד א-דין אל-עות'מאני סעד א-דין אל-עות'מאני, ברשת החברתית פייסבוק סעד א-דין אל-עות'מאני, ברשת החברתית אקס (טוויטר) Black, Ian (10 בספטמבר 2007). "Morocco Islamists say vote unfair". The Guardian. נבדק ב-4 בנובמבר 2010. {{cite news}}: (עזרה) "Morocco's King Mohammed VI names new prime minister", Africanews, 17 March 2017. "King of Morocco names Saad Eddine El Othmani as new prime minister – France 24". France 24. 17 במרץ 2017. נבדק ב-20 בדצמבר 2017. {{cite news}}: (עזרה)
ניקיטה סטאסישין

ניקיטה יבגנייביץ' סטאסישין (ברוסית: Никита Евгеньевич Стасишин; נולד ב-7 במאי 1986, לנינגרד, רוסיה הסובייטית, ברית המועצות) הוא מדינאי, מדען וכלכלן רוסי. מכהן כסגן שר הבינוי והשיכון (מנובמבר 2016). כיהן כממלא מקום שר הבינוי והשיכון של רוסיה, מ-1 במאי עד 26 במאי 2020, לאחר שנודע כי השר ולדימיר יאקושב נדבק בנגיף COVID-19 והוכנס לאשפוז, בשל כך מונה סטאסישין למלא את מקומו, זאת לאחר שיום קודם ראש ממשלת רוסיה מיכאיל מישוסטין הוכנס לבידוד ומונה לו ממלא מקום. בשנת 2008 השלים את לימודיו במכון לכלכלה ומסחר של סנקט פטרבורג ("Санкт-Петербургский торгово-экономический институт") והחל לעבוד בחברת המכירות הלאומית NVK. בשנת 2011 החל לעבוד במועצת העיר סנקט פטרבורג ותחילה עבד במשרדי מנהלת הרובע המרכזי בעיר ובהמשך, בשנת 2012, עבד בוועדה לפיתוח תשתיות התחבורה. בסוף 2012 עבר למחוז מוסקבה ועבד כמזכ"ל מרכז הכבישים המחוזי והיה אמון על פיתוח הכבישים במחוז. בשנת 2013 הוקמה הסוכנות הפדרלית לבינוי ושיכון והוא מונה למנהל מחלקה בה, בהמשך אותה שנה מונה לסגן מנהל המחלקה למדיניות הדיור של משרד הבינוי והשיכון של רוסיה וניהל את המחלקה למטודולוגיה ויישום פרויקטים ותוכניות בתחום הדיור. בשנת 2015 מונה לנהל את המחלקה למדיניות הדיור של המשרד ובנובמבר 2016 קודם לתפקיד סגן שר הבינוי והשיכון. ב-1 במאי 2020 מונה לממלא מקום שר הבינוי והשיכון בממשלת מישוסטין, זאת בעקבות אשפוזו של השר, שנדבק בנגיף הקורונה, במהלך התפרצות נגיף הקורונה ברוסיה. הוא נשוי ויש לו בת. מדיה וקבצים בנושא ניקיטה סטאסישין בוויקישיתוף ניקיטה סטאסישין, באתר משרד הבינוי והשיכון של רוסיה (ברוסית) ביוגרפיה באתר רי"א נובוסטי Глава Минстроя госпитализирован с коронавирусом, Vesti.ru ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
באה מאהבה (שיר)

"באה מאהבה" הוא סינגל שהוקלט על ידי הזמרת-יוצרת הישראלית יהודית רביץ, מתוך אלבום האולפן השישי שלה, בעל אותו השם, באה מאהבה. השיר יצא לאור במאי 1987, כסינגל מתוך האלבום וכשיר הנושא מתוכו, על ידי חברת התקליטים CBS ישראל. כמה שבועות לאחר צאתו, כבש השיר את פסגת המצעד של רשת ג'. מבקר המוזיקה הישראלי יוסי חרסונסקי סקר את האלבום באה מאהבה, תוך שהוא כתב על השיר כי "בשיר הזה אין טראומות, אלא שמחה על בוא האהבה. יש הרבה דברים שיעידו בה. האם ניתן לבטא את טעם האהבה? לפחות מבחינת הקצב שרקח המעבד, זה משהו סוער עד גבה גלי, משהו שמזכיר את פולחני הקצב של הרכבי כלי ההקשה בשנים האחרונות בנוסח מיומנה. גם כאן זו זעקה – אבל מתוך פרץ של אושר". השיר נכתב על ידי יענקל'ה רוטבליט, הולחן על ידי יהודית רביץ עצמה, והופק על ידי ירון בכר. השיר זכה להצלחה כה גדולה, עד שהצליח לשהות במשך שבועיים בפסגת המצעד של רשת ג', תוך שדורג במקום ה-21 במצעד העשור תש"ן–תשנ"ט. בנוסף לכך, דורג במקום ה-87 במצעד של המדינה, שהיה מצעד שנערך על ידי עיתונאים ואנשי רדיו שונים בראש השנה ה'תש"ע (2009), לדירוג 500 השירים הטובים ביותר בזמר העברי. כמו כן, זכה השיר בתואר "שיר השנה", במצעד השנתי של רשת ג' שנערך בשנת 1987. במצעד שירי יהודית רביץ דורג השיר במקום החמישי. באלבומה עד לאן שהלב לוקח, קיימת גרסת כיסוי אלקטרונית שביצעה רביץ בעצמה עם גידי גוב. בשנת 2004 ביצעו עדי כהן, הראל סקעת והראל מויאל יחד עם להקת שקטק גרסת כיסוי לשיר במסגרת הגמר הגדול של התכנית "לא נפסיק לשיר-כוכב נולד 2". יעקב רוטבליט, מאבד תמלילים, עמ' 100, הוצאת כנרת, 1996. (הספר בקטלוג ULI) אילן מוכיח (עורך), יהודית רביץ - אהבה יומיומית: מילים, תווים ואקורדים, עמ' 26, הוצאת מודן, 2002. (הספר בקטלוג ULI) סרטון השיר "באה מאהבה" באתר יוטיוב לדף השיר באתר הספרייה הלאומית באה מאהבה - יהודית רביץ, באתר he.israel-music.com 26.5.1987 – פזמונט, באתר pizmonet.co.il באה מאהבה – פזמונט, באתר pizmonet.co.il "באה מאהבה", באתר יוסמיוסיק, ‏2019-12-16 מצעד העשור תש"ן–תשנ"ט – פזמונט, באתר pizmonet.co.il המצעד של המדינה – פזמונט, באתר pizmonet.co.il תשמ"ז – פזמונט, באתר pizmonet.co.il מצעד שירי יהודית רביץ – פזמונט, באתר pizmonet.co.il